అమెరికాలో చదువుకోవటం చాలా మందికి ఒక కల. ఆ కల ఆనందంగా కొనసాగాలంటే- విద్యార్థులు- తమ జీవనశైలిలో, వ్యక్తిత్వంలో కొన్ని మార్పులు చేసుకోవాల్సి ఉంటుంది. అమెరికాకు వెళ్లిన విద్యార్థులు తరచూ చేసే కొన్ని తప్పులేమిటో చూద్దాం. ఈ తప్పులు మనకు కన్సలెంట్స్ చెప్పనవి. ఈ తప్పులు చేయకుండా ఉండటానికి ప్రయత్నిస్తే ఎన్నో లాభాలుంటాయి..అతి సర్వత్రా..అమెరికాలో చదువుకోవటానికి వెళ్లిన విద్యార్థుల్లో చాలా మంది స్కాలర్షి్పల ద్వారానో.. బ్యాంకు లోనుల ద్వారానో వెళ్లినవారే! అందువల్ల వారు తాము ఖర్చు పెట్టే పైసా నుంచి ఎంతో కొంత లాభం పొందాలని ప్రయత్నిస్తూ ఉంటారు. కొంత వరకూ ఇది బానే ఉంటుంది కానీ ఎక్కువగా లాభం పొందటానికి ప్రయత్నిస్తే ఒత్తిడి కూడా పెరుగుతుంది. ఉదాహరణకు చాలా విశ్వవిద్యాలయాల్లో మీల్ ప్లాన్స్ ఉంటాయి. పూర్తిగా పైసా వసూల్ చేయాలనే ఉద్దేశంతో ఆకలిగా లేకపోయినా ఎక్కువ తినేస్తే సెమిస్టర్ పూర్తయ్యే సరికి బరువు పెరిగిపోతారు. మనకు ఎంత అవసరమో అంతవరకే మితంగా తినటం మంచిది. ఇదే విధంగా లాండ్రీకి ముందే డబ్బులు చెల్లించాం కాబట్టి ప్రతి రోజూ బట్టలు లాండ్రీకి వేయాలనుకోవటం సరికాదు.లోపాలుంటే..చాలా సందర్భాలలో మనం చెల్లించే సొమ్ముకు ఎలాంటి సేవలు లభిస్తాయో ముందే తెలుస్తుంది. అయితే కొన్ని సార్లు సేవాలోపాలు కూడా ఉండచ్చు. అలాంటి సమయంలో ఆ సేవా లోపాలను ఎత్తి చూపించటం తప్పు కాదు. చాలా సందర్భాలలో మన దేశానికి చెందిన విద్యార్థులు సర్ధుకుపోవటం ఉత్తమమనే భావనలో ఉంటారు. మనం సొమ్ము చెల్లిస్తున్నాం కాబట్టి సర్దుకుపోవాల్సిన అవసరం లేదు. సేవలలో లోపం ఉందనే విషయాన్ని సంబంధిత వ్యక్తులకు తెలియజేస్తే వారు తగిన చర్యలు తీసుకుంటారు. చాలా విశ్వవిద్యాలయాలలో అంతర్జాతీయ విద్యార్థులకు ప్రత్యేక ప్రాధాన్యం ఇచ్చి వారికి అవసరమైన విషయాలపై వెంటనే చర్యలు తీసుకుంటారు.తక్కువగా ఆలోచించవద్దు..మన విద్యా వ్యవస్థలో మార్కులకు ఎక్కువ ప్రాధాన్యం ఉంటుంది. ఇతర నైపుణ్యాలకు తక్కువ ప్రాముఖ్యత ఉంటుంది.  ఎక్కువ మార్కులను వచ్చిన వారిని మొనగాళ్లుగా భావిస్తూ ఉంటారు. పరీక్షల్లో ఎక్కువ మార్కులు వచ్చినవారందరికీ పెద్ద పెద్ద ఉద్యోగాలు వస్తాయని.. వారు జీవితంలో దూసుకువెళ్లిపోతారని భావించకూడదు. అమెరికా విద్యావ్యవస్థలో మార్కులతో పాటుగా ఇతర నైపుణ్యాలకు కూడా సమాన విలువ ఇస్తూ ఉంటారు. జీవితంలో విజయం సాధించటానికి అవసరమైన నైపుణ్యాలను నేర్పటానికి ప్రయత్నిస్తారు. అందువల్ల మన దేశంలో చదువుకున్నప్పుడు తక్కువ మార్పులు వచ్చిన వారు.. అమెరికాలో విజయం సాధించకూడదనే నిబంధనేమి లేదు. ఈ విషయాన్ని దృష్టిలో పెట్టుకొని- తమ గురించి తాము తక్కువగా ఆలోచించకోకుండా ఉంటే మంచిది.ఆకర్షణలు వద్దు..విశ్వవిద్యాలయంలో చేరిన తొలి సంవత్సరమే ఆకర్షణలకు లోనవటం.. ప్రేమలో పడటం వంటి వాటి వల్ల ఇబ్బందులు ఏర్పడతాయి. అమెరికాలో విద్యా వ్యవస్థ- మన దేశంలో మాదిరిగా ఉండదు. సిద్ధాంతాలు చెప్పటంతో పాటుగా ప్రాక్టికల్స్కు, ప్రాజెక్ట్స్కు ఎక్కువ ప్రాధాన్యం ఇస్తారు. అందువల్ల మన ప్రాధమ్యాలు ఏమిటనే విషయాన్ని స్పష్టంగా నిర్ణయించుకొని వాటిని అమలు చేయటానికి ప్రయత్నించాలి. మనం ఎలా చదువుతున్నామనే విషయాన్ని.. వ్యక్తిగతంగా మనం ఎలా ఉంటున్నామనే విషయాన్ని ఎవరూ గమనిస్తూ ఉండరు కాబట్టి మరింత బాధ్యతాయుతంగా ప్రవర్తించాల్సిన అవసరముంది.- స్పెషల్ డెస్క్
americalo chaduvukovatam chala mandiki oka kala. aa kala aanandamgaa konasagalante- vidyaarthulu- tama jeevanasaililo, vyaktitvamlo konni maarpulu chesukovalsi untundi. americaku vellina vidyaarthulu tarachuu chese konni tappulemito chuddam. ee tappulu manaku consalents cheppanavi. ee tappulu cheyakunda undataaniki prayatniste enno labhaluntayi..athi sarvatra..americalo chaduvukovataniki vellina vidyaarthullo chala mandi scallerspala dwarano.. byaanku lonula dwarano vellinavaare! anduvalla vaaru taamu kharchu pette paisa nunchi entho kontha laabham pondaalani prayatnistuu untaaru. kontha varakuu idhi baane untundi cony ekkuvagaa laabham pondataaniki prayatniste ottidi kuudaa perugutundi. udaaharanaku chala vishwavidyaalayaallo meel plans untaayi. puurtigaa paisa vasool cheyalane uddesamto aakaligaa lekapoyina ekkuva tineste semister puurtayyee sariki baruvu perigipotaaru. manaku entha avasaramo antavarake mitamgaa tinatam manchidi. ide vidhamgaa landriki munde dabbulu chellincham kabatti prati roojoo battalu landriki veyalanukovatam sarikaadu.lopalunte..chala sandarbhaalalo manam chellinche sommuku elanti sevalu labhistayo munde telustundi. ayithe konni saarlu sevalopalu kuudaa undachhu. alanti samayamlo aa seva lopalanu etti choopinchatam tappu kaadu. chala sandarbhaalalo mana deshaniki chendina vidyaarthulu sardhukupovatam uttamamane bhaavanalo untaaru. manam sommu chellistunnam kabatti sardukupovalsina avasaram ledu. sevalalo lopam undane vishayaanni sambandhita vyaktulaku teliyajeste vaaru tagina charyalu teesukuntaaru. chala vishwavidyaalayaalalo antarjaatiiya vidyaarthulaku pratyeka praadhaanyam ichi vaariki avasaramaina vishayaalapai ventane charyalu teesukuntaaru.takkuvagaa aalochinchavaddu..mana vidya vyavasthalo maarkulaku ekkuva praadhaanyam untundi. itara naipunyaalaku takkuva praamukhyata untundi.  ekkuva maarkulanu vachina vaarini monagaallugaa bhaavistuu untaaru. pareekshallo ekkuva maarkulu vachinavaarandarikii pedda pedda udyogaalu vastaayani.. vaaru jeevitamlo doosukuvellipotaarani bhaavinchakuudadu. america vidyaavyavasthalo maarkulatho paatugaa itara naipunyaalaku kuudaa samaana viluva istuu untaaru. jeevitamlo vijayam saadhinchataaniki avasaramaina naipunyaalanu nerpataaniki prayatnistaaru. anduvalla mana desamlo chaduvukunnappudu takkuva maarpulu vachina vaaru.. americalo vijayam saadhinchakuudadanee nibandhanemi ledu. ee vishayaanni drushtilo pettukoni- tama gurinchi taamu takkuvagaa alochinchakokunda unte manchidi.aakarshanalu vaddu..vishwavidyaalayamlo cherina toli samvatsarame aakarshanalaku lonavatam.. premalo padatam vanti vaati valla ibbandulu erpadataayi. americalo vidya vyavastha- mana desamlo maadirigaa undadu. siddhaantaalu cheppatamtho paatugaa praaktikalsku, praajectsku ekkuva praadhaanyam istaaru. anduvalla mana praadhamyaalu emitane vishayaanni spashtamgaa nirnayinchukoni vaatini amalu cheyataniki prayatninchaali. manam ela chaduvutunnamane vishayaanni.. vyaktigatamgaa manam ela untunnamane vishayaanni evaruu gamanistuu undaru kabatti marinta baadhyataayutamgaa pravartinchaalsina avasaramundi.- speshal desk